Úradný vestník L 143 , 27/06/1995 S. 0026 - 0030



Nariadenie Komisie (ES) č. 1442/95 z 26. júna 1995, ktorým sa menia a dopĺňajú prílohy I, II, III a IV k nariadeniu Rady (EHS) č. 2377/90 ustanovujúcemu postup spoločenstva pre určenie maximálnych hraníc rezíduí veterinárnych liečebných prípravkov v potravinách živočíšneho pôvodu (Text s významom pre EHP) KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, so zreteľom na nariadenie Rady (EHS) č. 2377/90 z 26. júna 1990 ustanovujúce postup spoločenstva pre určenie maximálnych hraníc rezíduí veterinárnych liečebných prípravkov v potravinách živočíšneho pôvodu [1], naposledy zmenené a doplnené nariadením Komisie (ES) č. 1441/95 [2], a najmä na jeho články 6, 7 a 8, keďže v súlade s nariadením (EHS) č. 2377/90 sa musia postupne stanoviť maximálne hranice rezíduí pre všetky farmakologicky aktívne látky, ktoré sa v spoločenstve používajú vo veterinárnych liečebných prípravkoch určených na podávanie zvieratám určeným na výrobu potravín; keďže by sa mali stanoviť maximálne hranice rezíduí až po preskúmaní v rámci Výboru pre veterinárne liečebné prípravky všetkých dôležitých informácií týkajúcich sa bezpečnosti rezíduí príslušnej látky pre spotrebiteľa potravín živočíšneho pôvodu a vplyvu rezíduí na priemyselné spracovanie potravín; keďže pri stanovovaní maximálnych hraníc rezíduí pre rezíduá veterinárnych liečebných prípravkov v potravinách živočíšneho pôvodu je potrebné špecifikovať pri druhoch zvierat, pri ktorých môžu byť prítomné rezíduá, úrovne, ktoré môžu byť prítomné v každom príslušnom mäsovom tkanive získanom z ošetrených zvierat (cieľové tkanivo), a povahu rezíduí, ktorá je významná pre sledovanie rezíduí (indikátorové rezíduum); keďže pre kontrolu rezíduí ako je stanovená v príslušných právnych predpisoch spoločenstva by mali byť obyčajne stanovené maximálne hranice rezíduí pre cieľové tkanivá pečene alebo obličiek; keďže však pečeň a obličky sú často odstránené z porážaných zvierat, ktoré sú predmetom medzinárodného obchodu, a preto by sa mali tiež vždy stanoviť maximálne hranice rezíduí pre svalové alebo tukové tkanivá; keďže v prípade veterinárnych liečebných prípravkov určených na použitie pre vtáky znášajúce vajcia, zvieratá produkujúce mlieko alebo medonosné včely sa musia tiež stanoviť maximálne hranice rezíduí pre vajcia, mlieko alebo med; keďže carazol, diazinon a spiramycín (uplatniteľné na druhy dobytka a hydiny) by sa mali zaradiť do prílohy I k nariadeniu (EHS) č. 2377/90; keďže lecirelin, dichloroizokyanurát sodný, dinoprost trometamín, kyselina chlorovodíková, kyselina jablčná, 1-kyselina vínna a jej jednosýtne a dvojsýtne soli sodíka, draslíka a vápnika, benzylalkohol, etanol, n-butanol by sa mali zaradiť do prílohy II k nariadeniu (EHS) č. 2377/90; keďže s cieľom umožniť ukončenie vedeckých štúdií by sa danofloxacín a erytromycín mali zaradiť do prílohy III k nariadeniu (EHS) č. 2377/90; keďže s cieľom umožniť ukončenie vedeckých štúdií by sa trvanie platnosti predbežných maximálnych hraníc rezíduí v predchádzajúcom období definovaných v prílohe III k nariadeniu (EHS) č. 2377/90 malo predĺžiť pre tylosin a spiramycín (uplatniteľné na druhy ošípaných); keďže sa zdá, že maximálne hranice rezíduí nemožno stanoviť pre furazolidon, pretože rezíduá v akejkoľvek hranici rezíduí v potravinách živočíšneho pôvodu predstavujú nebezpečenstvo pre zdravie spotrebiteľa; keďže furazolidon by sa preto mal zaradiť do prílohy IV k nariadeniu (EHS) č. 2377/90; keďže by sa malo povoliť obdobie 60 dní pred nadobudnutím účinnosti tohto nariadenia s cieľom umožniť členským štátom vykonať akúkoľvek úpravu, ktorá môže byť potrebná, pokiaľ ide o povolenie uviesť príslušné veterinárne liečebné prípravky na trh, ktoré bolo udelené v súlade so smernicou Rady 81/851/EHS [3], naposledy zmenenou a doplnenou smernicou 93/40/EHS [4], s cieľom zohľadniť ustanovenia tohto nariadenia; keďže opatrenia ustanovené v tomto nariadení sú v súlade so stanoviskom Výboru pre aproximáciu smerníc o odstránení technických prekážok obchodu v oblasti veterinárnych liečebných prípravkov technickému pokroku, PRIJALA TOTO NARIADENIE: Článok 1 Prílohy I, II a III a IV k nariadeniu (EHS) č. 2377/90 sa týmto menia a dopĺňajú tak, ako je stanovené v prílohe k tomuto nariadeniu. Článok 2 Toto nariadenie nadobúda účinnosť šesťdesiaty deň po jeho uverejnení v Úradnom vestníku Európskych spoločenstiev. Toto nariadenie je záväzné vo svojej celistvosti a je priamo uplatniteľné vo všetkých členských štátoch. V Bruseli 26. júna 1995 Za Komisiu Martin Bangemann Člen Komisie [1] Ú. v. ES L 224, 18.8.1990, s. 1. [2] Ú. v. ES L 143, 27.6.1995, s. 22. [3] Ú. v. ES L 317, 6.11.1981, s. 1. [4] Ú. v. ES L 214, 24.8.1993, s. 31. -------------------------------------------------- PRÍLOHA Nariadenie (EHS) č. 2377/90 sa mení a dopĺňa takto: A. Príloha I sa mení takto: 1. Látky antiinfekčné 1.2. Antibiotiká 1.2.4. Makrolidy "Farmakologicky aktívna/e látka/y | Indikátorové rezíduum | Druhy zvierat | Maximálne hranice rezíduí — MHR | Cieľové tkanivá | Iné ustanovenia | 1.2.4.3. Spiramycín | Celková suma spiramycínu a neospiramycínu | Hovädzí dobytok | 300 μg/kg 200 μg/kg 200 μg/kg | Pečeň, obličky, tuk Sval Mlieko | | | | Hydina | 400 μg/kg 300 μg/kg 200 μg/kg | Pečeň Koža + tuk Sval" | | 2. Antiparazitárne látky 2.2. Látky pôsobiace proti ektoparazitom 2.2.3. Organofosfáty "Farmakologicky aktívna/e látka/y | Indikátorové rezíduum | Druhy zvierat | Maximálne hranice rezíduí — MHR | Cieľové tkanivá | Iné ustanovenia | 2.2.3.1. Diazinon | Diazinon | Hovädzí dobytok, ovce, kozy, ošípané | 700 μg/kg 20 μg/kg | Obličky, pečeň, sval Tuk | | | | Hovädzí dobytok, ovce, kozy | 20 μg/kg | Mlieko" | | 3. Látkypôsobiace na nervový systém 3.2. Látkypôsobiace na autonómny nervový systém 3.2.1. Antiadrenergiká "Farmakologicky aktívna/e látka/y | Indikátorové rezíduum | Druhy zvierat | Maximálne hranice rezíduí — MHR | Cieľové tkanivá | Iné ustanovenia | 3.2.1.1. Carazolol | Carazolol | Ošípané | 25 μg/kg 5 μg/kg | Pečeň, obličky Sval, tuk + koža" | | B. Do prílohy II sa dopĺňajú tieto položky: 1. Anorganické chemické látky "Farmakologicky aktívna/e látka/y | Druhy zvierat | Iné ustanovenia | 1.6. Kyselina chlorovodíková | Všetky druhy určené na výrobu potravín | Na použitie ako vehikulum | 1.7. Dichloroizokyanurát sodný | Hovädzí dobytok, ovce, kozy | Iba na lokálne použitie" | 2. Organické chemické látky "Farmakologicky aktívna/e látka/y | Druhy zvierat | Iné ustanovenia | 2.20. Lecirelin | Hovädzí dobytok, kone, zajace | | 2.21. Dinoprost trometamín | Všetky druhy cicavcov | | 2.22. Kyselina jablčná | Všetky druhy určené na výrobu potravín | Na použitie ako vehikulum | 2.23.L-kyselina vínna a jej jednosýtne a dvojsýtne soli sodíka, draslíka a vápnika | Všetky druhy určené na výrobu potravín | Na použitie ako vehikulum | 2.24. Benzylalkohol | Všetky druhy určené na výrobu potravín | Na použitie ako vehikulum | 2.25. Etanol | Všetky druhy určené na výrobu potravín | Na použitie ako vehikulum | 2.26. N-butanol | Všetky druhy určené na výrobu potravín | Na použitie ako vehikulum" | C. Príloha III sa mení takto: 1. Látky antiinfekčné 1.2. Antibiotiká 1.2.2. Makrolidy "Farmakologicky aktívna/e látka/y | Indikátorové rezíduum | Druhy zvierat | Maximálne hranice rezíduí — MHR | Cieľové tkanivá | Iné ustanovenia | 1.2.2.1. Spiramycín | Spiramycín | Ošípané | 600 μg/kg 300μg/kg 200 μg/kg | Pečeň Obličky, sval Tuk | Platnosť predbežných MRL sa skončí 1. júla 1997 MRL sa uplatňujú na všetky mikrobiologické aktívne rezíduá vyjadrené ako ekvivalent spiramycínu | 1.2.2.2. Tylosin | Tylosin | Hovädzí dobytok, ošípané, hydina Hovädzí dobytok | 100 μg/kg 50 μg/kg | Sval, pečeň, obličky Mlieko | Platnosť predbežných MRL sa skončí 1. júla 1997 | 1.2.2.3. Erytromycín | Erytromycín | Hovädzí dobytok, ovce, ošípané, hydina Hovädzí dobytok, ovce Hydina | 400 μg/kg 40 μg/kg 200 μg/kg | Pečeň, obličky, sval, tuk Mlieko Vajcia | Platnosť predbežných MRL sa skončí 1. júna 2000 MRL sa uplatňujú na všetky mikrobiologické aktívne rezíduá vyjadrené ako ekvivalent erytromycínu." | 1.2.4. Chinolóny "Farmakologicky aktívna/e látka/y | Indikátorové rezíduum | Druhy zvierat | Maximálne hranice rezíduí — MHR | Cieľové tkanivá | Iné ustanovenia | 1.2.4.1. Danofloxacín | Danofloxacín | Hovädzí dobytok | 900 μg/kg 500 μg/kg 300 μg/kg 200 μg/kg | Pečeň Obličky Sval Tuk | Platnosť predbežných MRL sa skončí 1. júla 1997 | Hydina | 1200 μg/kg 600 μg/kg 300 μg/kg | Pečeň, obličky Tuk + koža Sval" | | D. Príloha IV sa mení takto: Zoznam farmakologicky aktívnych látok, pre ktoré sa nemôžu stanoviť maximálne hranice rezíduí "5. Furazolidon" --------------------------------------------------